אבל מצרים

אָבֵל מִצְרַיִם הוא שם מקום הנזכר בסיפור על הלווייתו של יעקב. 

לפי הסיפור המקראי מקור השם הוא כי ראה יושב הארץ הכנעני את האבל בגורן האטד: "וַיַּרְא יוֹשֵׁב הָאָרֶץ הַכְּנַעֲנִי אֶת הָאֵבֶל בְּגֹרֶן הָאָטָד וַיֹּאמְרוּ אֵבֶל כָּבֵד זֶה לְמִצְרָיִם עַל כֵּן קָרָא שְׁמָהּ אָבֵל מִצְרַיִם אֲשֶׁר בְּעֵבֶר הַיַּרְדֵּן". זהו כנראה מדרש השם, ולפיו תרגמו המתרגמים העתיקים כאילו היה כתוב אֵבֶל מצרים. בפסוק המקראי כתוב שהמקום הוא בעבר הירדן, אך לא ברור אם הכוונה שהוא ממזרח לירדן או ממערב לירדן. לזיהוי המקום ע"ע גורן האטד.שמואל אפרים ליונשטאם באנציקלופדיה מקראית כרך א' טור 39.

 הערות שוליים 

קטגוריה:אתרי ספר בראשית